કચરાના ડબ્બા જેવા જ્વેલરી-બૉક્સ કે ડ્રૉઅરમાં ક્યારેક ઈયરરિંગ્સ મળતાં નથી તો ક્યારેક ચેઇન અને નેકલેસ સાથે બ્રેસલેટ અને બંગડીઓ ગૂંચવાઈ જાય છે. આવામાં તૈયાર થઈને કોઈક સ્થળે જવાનું હોય ત્યારે છેલ્લી ઘડીએ કામ બગડે છે. હાથેથી રંગેલી ઍલ્યુમિનિયમની આ કીટલીમાં જુદા-જુદા સ્થાને કાણાં પાડવામાં આવેલાં છે જ્યાં ઈયરરિંગ્સ, નેકલેસ વગેરે ટાંગી શકાય. ઉપરાંત કીટલીના આગળના ભાગમાં બંગડીઓ પણ રાખી શકાય. એક સમયે આ કીટલી ૨૪ જેટલાં ઈયરરિંગ્સ સાચવી શકે છે.